Vytauto Didžiojo tiltas
Vytauto Didžiojo tiltas, arba Aleksoto tiltas – tiltas per Nemuną Kaune (greta santakos su Nerimi), jungiantis Aleksotą su Senamiesčiu. Trys eismo juostos, viena iš jų – reversinė. Eismo intensyvumas tiltu yra apie 3 000 automobilių per valandą. Aleksoto pusėje, prie tilto, veikia keltuvas, Senamiesčio pusėje stovi Vytauto bažnyčia. Šiauriniame tilto gale XV–XX a. veikė Kauno senasis uostas.